На основу члана 12. став 12. Закона о инспекцијском надзору („Службени гласник РС“, број 36/15) и чл 37. Статута Града Ниша („Службени лист Града Ниша“, бр. 88/2008) ,

 Скупштина Града Нишадоноси

**РЕШЕЊЕ**

**О ОБРАЗОВАЊУ КОМИСИЈЕ ЗА КООРДИНАЦИЈУ ИНСПЕКЦИЈСКОГ НАДЗОРА НАД ПОСЛОВИМА ИЗ ИЗВОРНЕ НАДЛЕЖНОСТИ ГРАДА НИША**

**1.** Овим решењем образује се Комисија за координацију инспекцијског надзора над пословима из изворне надлежности Града Ниша(у даљем тексту: Комисија).

Обухватнији и делотворнији надзор и избегавање преклапања и непотребног понављања надзора, поред усклађивања инспекцијског надзора између инспекција које врше инспекцијски надзор над пословима из изворне надлежности Града Ниша *,*обезбеђује и Комисија.

**2.** Утврђује се да инспекцијски надзор над пословима из изворне надлежности Града Нишаврше:

1. Комуналне инспекције у саставу Градских општина,
2. Инспекција за путеве и саобраћај у саставу Управе за имовину и инспекцијске послове;
3. Управа за финансије и изворне приходе локалне самоуправе- Одсек за утврђивање, наплату и контролу изворних прихода локалне самоуправе;
4. Буџетска инспекција Града Ниша.

**3.** Послови и задаци Комисије јесу:

1. да разматра и даје мишљење на предлоге планова инспекцијског надзора, које достављају инспекције;

2) да прати достигнути ниво координације инспекција, иницира мере, утврђује смернице и даје упутства у циљу унапређења координације инспекција и делотворности инспекцијског надзора, и прати њихову реализацију, а нарочито:

(1) за усклађивање планова инспекцијског надзора и рада инспекција,

(2) за размену информација у вршењу инспекцијског надзора,

(3) за унапређење инспекцијског надзора на основу информација из годишњег извештаја о раду инспекција,

(4) за развој информационог система у циљу ефикасног вршења инспекцијског надзора;

3) да разматра и даје мишљење на нацрте одлука и предлоге других прописа којима се уређују питања инспекцијског надзора;

4) да разматра мишљења, директиве, методолошке материјале и приручнике за рад инспекције, анализира праксу инспекцијског надзора и заузима ставове у циљу уједначавања поступања инспекције у истим или сличним ситуацијама према свим надзираним субјектима, и објављује те ставове;

5) да учествује у анализи потреба за финансирањем, техничком опремљеношћу и стручним усавршавањем инспектора, као и утврђивању програма стручног усавршавања инспектора, и подноси иницијативе надлежним органима који се односе на финансирање, техничку опремљеност и програме обука и других облика стручног усавршавања инспектора;

6) да даје стручно мишљење о предлозима контролних листа, као и њихових измена и допуна;

7) да се стара да се на службеној интернет страници Града Ниша и градских општинаобјављују прописи, акти и документи који се односе на инспекцијски надзор;

8) да, на упит заинтересованих лица, пружа обавештења која се односе на делокруг инспекција у надлежности Града Ниша, најкасније у року од седам радних дана;

9) да, у складу са потребом, подноси извештаје Градском већу и Скупштини Града Ниша и даје предлоге за предузимање мера из њихове надлежности;

10) да се стара да се на службеној интернет страници Града Ниша и градских општинаобјављују информације о свим носиоцима послова инспекцијског надзора, а нарочито подаци о њиховим надлежностима, адресама, телефонима и адресама електронске поште, као и о њиховим руководиоцима;

11) да предузима одговарајуће активности у вези са обраћањем подносиоца притужбе на рад инспекције који је незадовољан одлуком о притужби;

12) да разматра извештај о раду унутрашње контроле инспекције;

**4.** Комисију чини 20 чланова, и то: председник, заменик председника, 9 чланова и 9 заменика чланова.

Председник Комисије руководи њеним радом, усклађује рад чланова и сазива и води седнице Комисије.

Председника Комисије за време његове одсутности или спречености замењује заменик председника Комисије.

**5.** У Комисију се именују:

* за председника:

Светозар Алексов, члан Градског већа за инспекцијске послове и пољопривреду;

* за заменика председника:

Срђан Лакетић, заменик начелника Управе за имовину и инспекцијске послове

* за чланове:
	1. Марија Брајдић, начелник општинске управе Градске општине Палилула;

- за заменика Велизар Пешић , одсек комуналне инспекције ГО Палилула;

* 1. Градимир Перић, начелник општинске управе Градске општине Нишка Бања;

 - за заменика Славиша Крстић, руководилац одсека комуналне инспекције ГО Нишка Бања;

* 1. Властимир Петровић, начелник општинске управе Градске општине Црвени Крст;

 - за заменика Владимир Величковић, руководилац одсека комуналне инспекције ГО Црвени Крст;

* 1. Саша Маркешић, начелник општинске управе Градске општине Медијана;

 - за заменика Слободан Станисављевић , одсек комуналне инспекције ГО Медијана;

* 1. Новица Симић, начелник општинске управе Градске општине Пантелеј;

 - за заменика Сунчица Николић , руководилац одсека комуналне инспекције ГО Пантелеј;

* 1. Александар Павловић, руководилац буџетске инспекције;

- за заменика Споменка Милојевић, руководилац одсека буџетске инспекције;

* 1. Нина Илићруководилац oдсека за утврђивање, наплату и контролу изворних прихода локалне самоуправе;

-за заменика Марко Станојевић, oдсек за утврђивање, наплату и контролу изворних прихода локалне самоуправе;

* 1. Душица Јанојлић, руководилац oдсека инспекције за путеве и саобраћајне инспекције;

- за заменика Живица Јевђић, одсек инспекције за путеве;

* 1. Бобан Златковић, руководилац oдсека за контролу и надзор над радом комуналних инспекција градских општина;

-Драгољуб Стојиљковић, одсек за контролу и надзор над радом комуналних инспекција градских општина;

**6.** Инспекције су дужне да се придржавају смерница и упутстава из тачке 3. став 2) овог решења.

Члан Комисије који није сагласан са овим смерницама и упутствима може да поднесе предлог Градском већу, да заузме став поводом овог питања, односно предузме мере и радње из свог делокруга.

Послове из тачке 3. став 2) подстав (4) овог решења Комисија обавља у сарадњи са органом градске / општинске управе надлежним за послове информатике и електронске управе, који обавља стручне послове и послове градске / општинске управе који се односе на успостављање и одржавање информационог система у циљу ефикасног вршења инспекцијског надзора.

**7.** Стручно-техничке и административне послове за Комисију обавља Управа за имовину и инспекцијске послове- Одсек за контролу и надзор над радом комуналних инспекција градских општина.

**8.** Комисија, применом овлашћења прописаних законом и статутом, обавља координацију испекцијског надзора који врше градске инспекције и инспекције градских општина којима је Град Ниш пренео послове инспекцијског надзора.

**9.** Комисија усклађује инспекцијски надзор над пословима из изворне надлежности са повереним пословима инспекцијског надзора из надлежности Града Ниша, обезбеђивањем координације и међусобне сарадње инспекција Града Ниша и градских општинау утврђивању планова инспекцијског надзора и рада инспекција и сарадње у поступку вршења самосталног или заједничког инспекцијског надзора.

Сарадња између инспекција из става 1. ове тачке остварује се у складу са облицима сарадње утврђеним законом и другим прописима којима се уређују државна управа и локална самоуправа, Законом о инспекцијском надзору и посебним законима, и нарочито обухвата међусобно обавештавање, размену информација, пружање помоћи и заједничке мере и радње од значаја за инспекцијски надзор, као и друге начине унапређења делотворности инспекцијског надзора у надлежности Града Ниша.

У оквиру свог делокруга, у складу са позитивним прописима, усклађује инспекцијски надзор над пословима из изворне надлежности са повереним пословима инспекцијског надзора из надлежности Града Ниша.

**10.** Ово решење објавити у ''Службеном листу Града Ниша''.

**О б р а з л о ж е њ е**

Закон о инспекцијском надзору („Сл.гласник РС“, бр. 36/2015) у члану 12. ставу 12. прописује да се одлуком надлежног органа Аутономне Покрајине и органа јединице локалне самоуправе одређује који орган, унутрашња организациона јединица или тело координира инспекцијски надзор над пословима из њихове изворне надлежности.

 Циљ образовања Комисије је обухватнији и делотворнији надзор и избегавање преклапања и непотребног понављања инспекцијског надзора, као и усклађивање инспекцијског надзора између инспекција које врше инспекцијски надзор над пословима из изворне надлежности Града Ниша.

Послови и задаци Комисије за координацију инспекцијског надзора над пословима из изворне надлежности Града Ниша опредељује њен састав, па тако ову Комисију чине руководиоци инспекција Града Ниша и градских општина, као и руководиоци општинских управа градских општина.

У складу са наведеним, образована је и именована Комисија за координацију инспекцијског надзора над пословима из изворне надлежности Града Ниша, у циљу делотворнијег и усклађенијег инспекцијског надзора.

РЕШЕЊЕ ДОСТАВИТИ: именованим председницима, члановима, њиховим заменицима и архиви.

**Број:**

**Ниш, дана** \_\_\_\_\_\_\_\_\_\_\_\_\_\_\_\_

**Г Р А Д Н И Ш**

 **СКУПШТИНА ГРАДА НИША**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Мр Раде Рајковић**